laion/Wikipedia-Exotic huggingface dataset:
হান্সেল অ্যান্ড গ্রেটেল: উইচ্ হান্টার্স

হান্সেল অ্যান্ড গ্রেটেল: উইচ্ হান্টার্স, ২০১৩ সালে মুক্তিপ্রাপ্ত একটি আমেরিান অ্যাকশন ও ফেন্টাসি ইংরেজি চলচ্চিত্র। চলচ্চিত্রটি পরিচালনা করেছেন টমি ওয়াইরকোলা। এ চলচ্চিত্রটি থ্রিডি আকারেও মুক্তি পেয়েছে। চলচ্চিত্রটি ১৮১২ সালের জার্মান গল্প “হান্সেল ও গ্রেটেলের” কাহিনী অবলম্বনে নির্মীত। ছোট ভাই-বোন হান্সেল ও গ্রেটেলকে তাদের বাবা এক রাতে বনের মধ্যে রেখে চলে যান। তারা দুজন হাঁটতে হাঁটতে একটি চকলেট দিয়ে মোড়ানো ঘরের সামনে উপস্থিত হন এবং সেখান থেকে চকলেট খেতে থাকেন। ঘরের ভিতর প্রবেশ করার পর সেখানে বাস করা এক ডাইনি তাদের মেরে ফেলতে উদ্ধত হলে তারা কৌশলে ডাইনীকে আগুনে পুড়িয়ে হত্যা করে। তখন থেকেই তারা দুই ভাই-বোন ডাইনি হত্যা করা শুরু করে এবং একসময় বিখ্যাত উইচ্ হান্টার হিসেবে তাদের খ্যাতি ছড়িয়ে পরে। এখন পর্যন্ত তারা ছয়শত এর বেশি ডাইনীকে হত্যা করেছেন। একদিন আগসবার্গ শহরে হান্সেল ও গ্রেটেল, শেরিফ ব্যারিঞ্জারের কাছ থেকে ডাইনী প্রবৃত্তি চর্চার অভিযোগে আটক মীনা নামের একটি মেয়েকে রক্ষা করে। শহরের মেয়র এঙ্গলমান ডাইনীদের ধরিয়ে দেওয়ার ও তাদের হাতে বন্দি শহরের কিছু ছেলে-মেয়ের খোঁজে বের করে দেওয়ার জন্য হানসেল ও গ্রেটেলকে ভাড়া করে। এদিকে শেরিফ ব্যারিঞ্জার ও একই মিশনের জন্য আলাদা লোক ভাড়া করে। কিন্তু তারা সকলেই এক শক্তিশালী ডাইনি মিউরিয়াল এর হাতে খুন হয়। হানসেল ও গ্রেটেল মেয়রের সহকারী জনসনের সহয়তায় একটি ডাইনীকে বন্দি করে ও তাকে জিঞ্জাসাবাদ করে তারা জানতে পারে সকল ডাইনীরা “ব্লাড মুন” নামে একটি অনুষ্ঠানের জন্য তৈরী হচ্ছে যে অনুষ্ঠানটি সম্পন্ন করতে ১২ জন শিশু লাগবে। এরপর তারা ১১ জন শিশুর কথা জানতে পারে যাদের ধরে নিয়ে যাওয়া হয়েছে। ডাইনী মিউরিয়াল ১২ জন পূর্ন করার জন্য অপর এক শিশুকে নিতে শহরে প্রবেশ করে ও তাকে নিয়ে যায়। এরপর হানসেল, গ্রেটেল, মীনা ও ডাইনীদের হয়ে কাজ করা এডোয়ার্ড নামের ট্রোলের সহয়তায় তারা শিশুদের উদ্ধার করে ও মিউরিয়ালকে হত্যা করে। "HANSEL & GRETEL - WITCH HUNTERS (15)"। British Board of Film Classification। ২০১৩-০১-১৫। ২০১৩-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৩-০২-০৫।  Hänsel und Gretel: Hexenjäger. In: Lexikon des Internationalen Films. February 7, 2013 Freigabebescheinigung des Trailers[স্থায়ীভাবে অকার্যকর সংযোগ] In: FSK. February 7, 2013 "Hansel & Gretel: Witch Hunters"। Box Office Mojo। IMDb। সংগ্রহের তারিখ ১৮ মে ২০১৩।  উইকিমিডিয়া কমন্সে হান্সেল অ্যান্ড গ্রেটেল: উইচ্ হান্টার্স সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে হান্সেল অ্যান্ড গ্রেটেল: উইচ্ হান্টার্স (ইংরেজি) বক্স অফিস মোজোতে Hansel & Gretel: Witch Hunters (ইংরেজি) রটেন টম্যাটোসে Hansel & Gretel: Witch Hunters (ইংরেজি) মেটাক্রিটিকে Hansel & Gretel: Witch Hunters (ইংরেজি) ফেসবুকে হান্সেল অ্যান্ড গ্রেটেল: উইচ্ হান্টার্স টেমপ্লেট:Hansel and Gretel
টুয়েলভ অ্যাংরি মেন (১৯৫৭-এর চলচ্চিত্র)

টুয়েলভ অ্যাংরি মেন (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচিত্রটি বিখ্যাত। চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান। হেনরি ফন্ডা - ডেভিস লি জে. কব - ব্যবসায়ী এড বিগ্লে - গ্যারেজ মালিক ই. জি. মার্শাল - বিশ্লেষণধর্মী স্টক ব্রোকার জ্যাক ওয়ার্ডেন - বিক্রয়কর্মী ও নিউ ইয়র্ক ইয়াংকির ভক্ত জন ফিল্ডার - ব্যাংক কর্মকর্তা ৭ম বার্লিন চলচ্চিত্র আন্তর্জাতিক উৎসব বিজয়ী: স্বর্ণ ভল্লুক - সিডনি লুমেট একাডেমি পুরস্কার "National Film Registry"। National Film Registry (National Film Preservation Board, Library of Congress)। সেপ্টেম্বর ১২, ২০১১। সংগ্রহের তারিখ নভেম্বর ২৮, ২০১১।  "7th Berlin International Film Festival: Prize Winners"। berlinale.de। ৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।  উইকিউক্তিতে টুয়েলভ অ্যাংরি মেন সম্পর্কিত উক্তির সংকলন রয়েছে। ইন্টারনেট মুভি ডেটাবেজে টুয়েলভ অ্যাংরি মেন (ইংরেজি) আলোসিনেতে টুয়েলভ অ্যাংরি মেন (ফরাসি) অলমুভিতে টুয়েলভ অ্যাংরি মেন (ইংরেজি) টিসিএম চলচ্চিত্র ডেটাবেজে টুয়েলভ অ্যাংরি মেন মেটাক্রিটিকে টুয়েলভ অ্যাংরি মেন (ইংরেজি) বক্স অফিস মোজোতে টুয়েলভ অ্যাংরি মেন (ইংরেজি) রটেন টম্যাটোসে টুয়েলভ অ্যাংরি মেন (ইংরেজি) 12 Angry Men: Lumet's Faces an essay by Thane Rosenbaum at the Criterion Collection
দাগিলেজ গাছআঁচড়া

দাগিলেজ গাছআঁচড়া (বৈজ্ঞানিক নাম: Certhia himalayana) বা বাঁকাঠোঁট কীটকুড়ানী Certhiidae (সের্থিডি) গোত্র বা পরিবারের অন্তর্গত Certhia (সের্থিয়া) গণের অন্তর্গত এক প্রজাতির ছোট বৃক্ষচর পাখি। দাগিলেজ গাছআঁচড়ার বৈজ্ঞানিক নামের অর্থ হিমালয়ের বৃক্ষচারী (গ্রিক: kerthios = ছোট বৃক্ষচর পাখি; himalayana = হিমালয়ের)। পাখিটি দক্ষিণ, মধ্য ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৬ লক্ষ ৯১ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। দাগিলেজ গাছআঁচড়া বিশ শতকে চট্টগ্রাম বিভাগে পাওয়া গিয়েছিল বলে একটি তথ্য রয়েছে। এছাড়া ভারত, পাকিস্তান, নেপাল, আফগানিস্তান, মায়ানমার, কাজাখস্তান, কিরগিজিস্তান, উজবেকিস্তান, চীন, তাজিকিস্তান ও তুর্কমেনিস্তান এদের মূল আবাস। এ প্রজাতিটির মোট চারটি উপপ্রজাতির সন্ধান পাওয়া গেছে। এরা হল: C. h. taeniura (Severtsov, 1873) - পূর্ব উজবেকিস্তান, পশ্চিম কিরগিজিস্তান, দক্ষিণ-পূর্ব তুর্কমেনিস্তান, পশ্চিম তাজিকিস্তান ও উত্তর আফগানিস্তানের পাহাড়ী অঞ্চল। C. h. himalayana (Vigors, 1832) - পূর্ব আফগানিস্তান, উত্তর পাকিস্তান ও পূর্বে হিমালয় থেকে পশ্চিমে নেপাল পর্যন্ত বিস্তৃত। সম্ভবত বাংলাদেশেও আছে। C. h. yunnanensis (Sharpe, 1902) - দক্ষিণ চীন ও উত্তর মায়ানমার। C. h. ripponi (Kinnear, 1929) - দক্ষিণ-পশ্চিম মায়ানমার। "Certhia himalayana"। The IUCN Red List of Threatened Species। সংগ্রহের তারিখ ২০০৯-০৪-১০। [স্থায়ীভাবে অকার্যকর সংযোগ] রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৯৪। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৪১৬। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  "Bar-tailed Treecreeper Certhia himalayana"। BirdLife International। ২০১৫-১০-২৩ তারিখে মূল থেকে আর্কাইভ করা। সংগ্রহের তারিখ ২০০৯-০৬-১২।  "Bar-tailed Treecreeper (Certhia himalayana)"। The Internet Bird Collection। সংগ্রহের তারিখ ২০০৯-০৪-১০।  Oriental Bird Club ওয়েব্যাক মেশিনে আর্কাইভকৃত ৫ মার্চ ২০১৬ তারিখে, দাগিলেজ গাছআঁচড়ার আরও চিত্র।
ওয়ালেস রেখা

ওয়ালেস রেখা ইন্দোনেশিয়ার মাঝ বরাবর একটি অদৃশ্য সীমারেখা। এ সীমারেখাটি দুটি সম্পূর্ণ আলাদা প্রাণীভৌগোলিক অঞ্চলকে পৃথক করেছে। ১৮৬০ সালে ব্রিটিশ প্রকৃতি বিজ্ঞানী আলফ্রেড রাসেল ওয়ালেস সর্বপ্রথম এ রেখার ধারণা দেন। আর রেখাটিকে ১৮৬৪ সালে ওয়ালেস রেখা হিসেবে সর্বপ্রথম উল্লেখ করেন টমাস হেনরি হাক্সলি। রেখাটির মাধ্যমে প্রাণীভূগোলের ভিত্তিতে এশিয়া ও অস্ট্রেলিয়াকে তিনি এশিয়া ও ওয়ালেসিয়া নামে দু'টি পৃথক ভাগে বিভক্ত করেন। এ রেখার পশ্চিমাংশের প্রাণীগুলো এশীয় প্রাণীদের সাথে ঘনিষ্ঠভাবে সম্পর্কযুক্ত আর পূর্বাংশের প্রাণীগুলো এশীয় ও অস্ট্রেলীয় প্রাণীদের একটি মিশ্র রূপ। আলফ্রেড রাসেল ওয়ালেস ঊনবিংশ শতাব্দীতে তার পূর্ব ভারতীয় দ্বীপপুঞ্জ ভ্রমণকালে এই স্পষ্ট বিভাজনটি বুঝতে পারেন, সেকারণে তার নামেই রেখাটির নামকরণ করা হয়। ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না। Ernst Mayr (১৯৪৪)। "Wallece's line in the light of recent Zoogeographic studies"। The Querterly Review of Biology। 19 (1): 1।  অজানা প্যারামিটার |month= উপেক্ষা করা হয়েছে (সাহায্য) Camerini, Jane R. (১৯৯৩)। "Evolution, Biogeography and Maps: An Early History of Wallece's Line" (পিডিএফ)। Isis (84): 700–727।  "Wallace's Line"। Encyclopaedia Brittanica। সংগ্রহের তারিখ ২০০৯-০৪-১০।  Van Welzen, P. C.; Parnell, J. A. N.; Slik, J. W. F. (2011). "Wallace's Line and plant distributions: Two or three phytogeographical areas and where to group Java?". Biological Journal of the Linnean Society 103 (3): 531. Too Many Lines; The Limits of the Oriental and Australian Zoogeographic Regions George Gaylord Simpson, Proceedings of the American Philosophical Society, Vol. 121, No. 2 (Apr. 29, 1977), pp. 107–120 Wallacea Research Group Map of Wallace's, Weber's and Lydekker's lines
রামানুজনের জাদু বর্গ

একটি n×n মেট্রিক্স যার উপাদানগুলো অঋণাত্মক পূর্ণসংখ্যা, যাদের সারি, স্তম্ভ এবং কর্ণ বরাবর সংখাগুলোর সমষ্টি একটি নির্ধারিত পূর্ণসংখ্যা। যেমন: 3×3 আকারের একটি যাদুবর্গ, এ যাদুবর্গের যাদু সমষ্টি 15 {\displaystyle 15} . এখানে, 8 + 1 + 6 = 15 , 3 + 5 + 7 = 15 , 4 + 9 + 2 = 15 {\displaystyle 8+1+6=15,3+5+7=15,4+9+2=15} . আবার 8 + 3 + 4 = 15 , 8 + 5 + 2 = 15 , 4 + 5 + 6 = 15 {\displaystyle 8+3+4=15,8+5+2=15,4+5+6=15} গণিতবিদ শ্রীনিবাস রামানুজন এ সম্পর্কিত একটি সুত্র প্রদান করেন। গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়, যেখানে, A , B , C {\displaystyle A,B,C} সমান্তর ধারাভূক্ত পদ এবং P , Q , R {\displaystyle P,Q,R} অপর একটি সমান্তর ধারাভূক্ত পদ। যেমন: এখানে ( A , B , C {\displaystyle A,B,C} )=( 1 , 3 , 2 {\displaystyle 1,3,2} ) এবং ( P , Q , R {\displaystyle P,Q,R} )=( 0 , 6 , 3 {\displaystyle 0,6,3} ) রামানুজনের যাদুবর্গ হল, যেখানে, P , Q , R {\displaystyle P,Q,R} একই অনুপাত বজায় রাখবে। এখানে দেখা যাচ্ছে, প্রত্যেক ( P , Q , R ) {\displaystyle (P,Q,R)} এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে 3 ( P + Q + R ) {\displaystyle 3(P+Q+R)}
হলুদ চিতা

হলুদ চিতা (বৈজ্ঞানিক নাম:Phalanta phalantha phalantha) Nymphalidae পরিবারভুক্ত গাঢ় হলুদ ও কালো রঙের প্রজাপতি। এই প্রজাপতির ডানার রং ও কারুকাজ চিতাবাঘের দেহের মতো বলে এদের চিতাবাঘ বা চিতাও বলে। প্রসারিত অবস্থায় হলুদ চিতার ডানার আকার ৫০-৬০মিলি মিটার দৈর্ঘ্যের হয়। প্রজাপতিটির উপপ্রজাতি সাব-সাহারান আফ্রিকা এবং দক্ষিণ এশিয়ায় (বাংলাদেশ, শ্রীলঙ্কা ও মিয়ানমারসহ) পাওয়া যায়। Phalanta phalantha phalantha Phalanta phalantha luzonica Fruhstofer (Philippines) Phalanta phalantha columbina (Cramer) (southern China, Hainan and possibly Taiwan) Phalanta phalantha araca (Waterhouse & Lyell, 1914) (Darwin) Phalanta phalantha aethiopica (Rothschild & Jordan, 1903) (Madagascar, Seychelles, Aldabra, Comoro, Tropical Africa) Phalanta phalantha granti (Rothschild & Jordan, 1903) (Socotra Island) সাধারণত এই জাতীয় প্রজাপতিটি একটু খোলামেলা অঞ্চলে দেখা পাওয়া যায়। ভারতের সর্বত্র, নেপাল, শ্রীলঙ্কা, বালুচিস্তান, মায়ানমার, মালয়েশিয়া, ফিলিপিনস থেকে জাপান এবং আফ্রিকাতে এদের দেখা মেলে। এই প্রজাপতিগুলিকে রৌদ্রের মধ্যে ছোট ছোট ঝোপেঝাড়ে অথবা অনেকসময় উঁচু গাছের মাথায় আঁকাবাঁকা পথ ধরে উড়াউড়ি করতে দেখা যায়। এরা দ্রুতবেগে উড়তে থাকে তবে যখন বসে থাকে তখন দ্রুতবেগে ডানাদুটি উপর এবং নীচ করতে থাকে। এই ডানার উপর নীচ করার গতি মন্থর হয়, যখন এরা এদের পছন্দের ফুলে বসে মধু পান করে। হলুদ চিতার ডিম উজ্জ্বল হলুদ বর্ণের এবং গম্বুজাকার হয়। এরা পত্রমুকুলে বা পাতার নিচের পিঠে ডিম পাড়ে। শূককীটগুলি লম্বাটে এবং কালচে বাদামি বা কালো রঙের হয়। ত্বকে একটা তৈলাক্ত ভাব থাকে এবং গোটা শরীরে কাঁটা কাঁটা থাকে। এই শূককীট বৈঁচি Flacourtia indica,ও Flacourtia এবং তাদের সমগোত্রীয় কিছু Flacourtia montana, Xylosma গোত্রের Xylosma longifolium গাছের পাতার রসালো অংশ আহার করে। মূককীটের রঙ খয়েরি হয়। এদের উদর ও বক্ষে এবং পিঠের দিকে এক্সার গোল চ্যাপ্টা ফলক দেখা যায়। ডিম লার্ভা mating with newly emerged butterfly from pupa in Hyderabad, India. mating with newly emerged butterfly from pupa in Hyderabad, India. Mud-puddling at Ananthagiri Hills, in Ranga Reddy district of Andhra Pradesh, India. Mud-puddling at Ananthagiri Hills trying to mate with dead butterfly in Hyderabad, India হলুদ চিতার পূর্ণ চিত্র। Phalanta, Site of Markku Savela দুরন্ত চিতাবাঘ![স্থায়ীভাবে অকার্যকর সংযোগ],আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: ১৩-০৬-২০১৩ খ্রিস্টাব্দ। বসু রায়, অর্জন; বৈদ্য, সারিকা; রায়, লিপিকা। সুন্দরবনের কিছু পরিচিত প্রজাপতি (মার্চ ২০১৪ সংস্করণ)। সুন্দরবন জীবপরিমণ্ডল,Department of Forest Government of West Bengal। পৃষ্ঠা 88।  Van Der Poorten, George Michael; Van Der Poorten, Nancy E. (২০১৬)। The Butterfly Fauna of Sri Lanka। পৃষ্ঠা 236। আইএসবিএন 978-1-77136-189-7।  Thakur,, M.S.। "Study on diversity and hostbplants of butterflies in lower Shiwalik Hills,Himachal Pradesh" (পিডিএফ)। International Journal of Plants,Animal and Environmental Sciences। পৃষ্ঠা 33-39। আইএসএসএন 2231-4490। ২২ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৭।  উইকিমিডিয়া কমন্সে হলুদ চিতা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Phalanta phalantha
বাংলা রাঙাচ্যাগা

বাংলা রাঙাচ্যাগা (বৈজ্ঞানিক নাম: Rostratula benghalensis) বা রঙ্গিলা চ্যাগা Rostratulidae (রস্ট্রাটুলিডি) গোত্র বা পরিবারের অন্তর্গত Rostratula (রস্ট্রাটুলা) গণের অন্তর্গত এক প্রজাতির পানিকাটা পাখি। বাংলা রাঙাচ্যাগার বৈজ্ঞানিক নামের অর্থ বাংলার বৃহচ্চঞ্চু (গ্রিক: লাতিন: rostratus = বৃহচ্চঞ্চু, benghalensis = বাংলার)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৩৪ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিশ্বে পূর্ণবয়স্ক রাঙাচ্যাগার সংখ্যা অনুমানিক ৩১,০০০-১০,০০,০০০টি। পূর্বে এ প্রজাতির অস্ট্রেলীয় সদস্যগুলোকে একই প্রজাতিভূক্ত মনে করা হত। বিভিন্ন শারীরবৃত্তিক বৈশিষ্ট্য ও পার্থক্যের ভিত্তিতে ২০০৮ সালে এ সদস্যদের Rostratula australis বা অস্ট্রেলীয় রাঙাচ্যাগা নামে নতুন আরেকটি প্রজাতির মর্যাদা দেওয়া হয়েছে। "Rostratula benghalensis"। Home Page The IUCN Red List of Threatened Species। সংগ্রহের তারিখ ২০০৯-০৪-১০।  line feed character in |প্রকাশক= at position 10 (সাহায্য)[স্থায়ীভাবে অকার্যকর সংযোগ] রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৭৪। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৯১। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  শরীফ খান (২০০৮)। বাংলাদেশের পাখি। ঢাকা: দিব্য প্রকাশ। পৃষ্ঠা ৪২৬। আইএসবিএন 9844833310।  "Greater Painted-snipe Rostratula benghalensis"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৬-১২।
জামুই জেলা

জামুই জেলা হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা। জামুই জেলার আয়তন ৩,০৯৮ বর্গকিলোমিটার (১,১৯৬ মা২); যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে। ২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব ৫৬৭ জন প্রতি বর্গকিলোমিটার (১,৪৭০ জন/বর্গমাইল) , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%. জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত। ১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ৭.৯ কিমি২ (৩.১ মা২)। ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ৩.৩ কিমি২ (১.৩ মা২)। Srivastava, Dayawanti et al. (ed.) (২০১০)। "States and Union Territories: Bihar: Government"। India 2010: A Reference Annual (54th সংস্করণ)। New Delhi, India: Additional Director General, Publications Division, Ministry of Information and Broadcasting (India), Government of India। পৃষ্ঠা 1118–1119। আইএসবিএন 978-81-230-1617-7। সংগ্রহের তারিখ ২০১১-১০-১১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "Island Directory Tables: Islands by Land Area"। United Nations Environment Program। ১৯৯৮-০২-১৮। ২০১৫-১২-০১ তারিখে মূল থেকে আর্কাইভ করা। সংগ্রহের তারিখ ২০১১-১০-১১। Yamdena 3,100km2  horizontal tab character in |উক্তি= at position 8 (সাহায্য) Ministry of Panchayati Raj (সেপ্টেম্বর ৮, ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ২৭, ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gambia, The 1,797,860 July 2011 est.  line feed character in |উক্তি= at position 12 (সাহায্য) "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nebraska 1,826,341  line feed character in |উক্তি= at position 9 (সাহায্য) "About District"। Official District website। ১৮ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১২।  "Jamui"। Overview। BrandBihar। ১৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১২।  Indian Ministry of Forests and Environment। "Protected areas: Bihar"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০১১।  উইকিমিডিয়া কমন্সে জামুই জেলা সংক্রান্ত মিডিয়া রয়েছে। Jamui Information Portal
লাইফহাউস (ব্যান্ড)

লাইফহাউস একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে। ১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তার প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তারা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাদের সঙ্গে যুক্ত হন। অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়। ২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তারা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তারা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাদের অ্যালবাম পাঁচ মিলিয়নের বেশি বিক্রি হয়। জেসন ওয়েড—লিড ভোকাল, রিদম গিটার (১৯৯৯ থেকে বর্তমান) রিক উলস্তেনহুম—ড্রামস পারকাশন (২০০০ থেকে বর্তমান) ব্রাইস সোডারবার্গ—বেইজ গিটার (২০০৪ থেকে বর্তমান) বেন ক্যারি—লিড গিটার (২০০৯ থেকে বর্তমান) ডিফস লাকি ডে (ব্লিস নামে)-১৯৯৯ নো নেম কেস-২০০০ স্টানলি ক্লাইম্বফল-২০০২ লাইফহাউস-২০০৫ হু উই আর-২০০৭ স্মোক অ্যান্ড মিরর-২০১০ আলমেরিয়া-২০১২ লাইফহাউস[স্থায়ীভাবে অকার্যকর সংযোগ],দৈনিক প্রথম আলো। ঢাকা থেকে প্রকাশের তারিখ: ০৬-০৬-২০১৩ খ্রিস্টাব্দ। উইকিমিডিয়া কমন্সে লাইফহাউস (ব্যান্ড) সংক্রান্ত মিডিয়া রয়েছে। দাপ্তরিক ওয়েবসাইট টুইটারে লাইফহাউস
ফল আউট বয় (ব্যান্ড)

ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে। ২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন। দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়। ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে। প্যাট্রিক স্টাম্প—লিড ভোকালস (২০০১-বর্তমান), গিটারস (২০০৩-বর্তমান) পিট ওয়েন্টজ—বেজ, ব্যাকিং ভোকালস (২০০১-বর্তমান) জো ট্রোমান—গিটার, ব্যাকিং ভোকালস (২০০১-বর্তমান) অ্যান্ডি হার্লি—ড্রামস, পারকাশন (২০০৩-বর্তমান) টেক দিস টু ইয়োর গ্রেভ (২০০৩) ফ্রম আন্ডার দ্য কর্ক ট্রি (২০০৫) ইনফিনিটি অন হাই (২০০৭) ফোলি আ ডুক্স (২০০৮) সেভ রক অ্যান্ড রোল (২০১৩) http://www.allmusic.com/artist/fall-out-boy-mn0000170879 http://www.allmusic.com/album/from-under-the-cork-tree-mw0000204581 http://www.allmusic.com/album/infinity-on-high-mw0000445378 ফল আউট বয়[স্থায়ীভাবে অকার্যকর সংযোগ],দৈনিক প্রথম আলো। ঢাকা থেকে প্রকাশের তারিখ: ১৩-০৬-২০১৩ খ্রিস্টাব্দ। উইকিমিডিয়া কমন্সে ফল আউট বয় সম্পর্কিত মিডিয়া দেখুন। অফিসিয়াল ওয়েবসাইট Patrick Stump official website